કિરણના બહાદુરીભર્યા શબ્દો સાંભળીને સૈનિકો પણ અાશ્ચર્યચકિત થઈ ગયા. ત્યાં હાજર યુવાનો પાકિસ્તાન મુર્દાબાદ અને પાકિસ્તાનને નાબૂદ કરોના નારા લગાવવા લાગ્યા. ઘરની વહુની હિંમત જોઈને શહીદનાં માતા પિતા પણ શોકમાંથી બહાર નીકળ્યાં અને પાકિસ્તાનને સબક શીખવાડવાની વાત કરી. મા સમુદ્રી દેવીઅે સૈનાના જવાનોને કહ્યું કે તેના પુત્રના મોતનો બદલો જરૂર લેજો. તેમને છોડશો નહીં. પિતા હરિહર પુસ્વાઅે કહ્યું કે તમે સરકાર સુધી અમારો સંદેશ પહોંચાડી દો. પાકિસ્તાન પર કાર્યવાહી નહીં થાય તો અમે અામરણ અનશન પર બેસીશું. શહીદના પરિવારજનોનાં અા વાક્યથી સમગ્ર માહોલ દેશભક્તિથી અોતપ્રોત થઈ ગયો. લોકો વારંવાર કિરણની હિંમતને દાદ અાપી રહ્યા હતા.